**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔՈՒՄ ՏԵՂԱԿԱՆ ՏՈՒՐՔԵՐԻ 2024 ԹՎԱԿԱՆԻ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Հիմք ընդունելով Հայաստանի Հանրապետության Կոտայքի մարզի Չարենցավան համայնքում տեղական տուրքերի 2024 թվականի դրույքաչափերը սահմանելու մասին Հայաստանի Հանրապետության Կոտայքի մարզի Չարենցավան համայնքի ավագանու որոշման նախագծի վերաբերյալ Հայաստանի Հանրապետության արդարադատության նախարարության իրավական ակտերի փորձաքննության գործակալության փորձագիտական եզրակացության դիտողությունները և առաջարկությունները, անհրաժեշտություն է առաջացել չեղյալ ճանաչել Չարենցավան համայնքի ավագանու 2023 թվականի դեկտեմբերի 20-ի «Հայաստանի Հանրապետության Կոտայքի մարզի Չարենցավան համայնքում տեղական տուրքերի 2024 թվականի դրույքաչափերը սահմանելու մասին» N 98-Ն որոշումը և Տեղական տուրքերի և վճարների մասին ՀՀ օրենքին համապատասխանեցնելու նպատակով՝ սահմանել ՀՀ Կոտայքի մարզի Չարենցավան համայնքում (այսուհետ՝ Չարենցավան) տեղական տուրքերի 2024 թվականի հետևյալ դրույքաչափերը համաձայն հավելվածի։

Տեղական ինքնակառավարման մասին ՀՀ օրենքի 86-րդ հոդվածի 1-ին մասի 2-րդ կետի բ ենթակետի համապատասխան` համայնքի բյուջեի ձևավորման աղբյուր են հանդիսանում նաև տեղական տուրքերը / օրենքի նշված դրույթը ամրագրված է նաև Հայաստանի Հանրպետության բյուջետային համակարգի մասին ՀՀ օրենքի 28.1 հոդվածում/։ Նույն օրենքի 18-րդ հոդվածի 1-ին մասի 18-րդ կետին և Տեղական տուրքերի և վճարների մասին ՀՀ օրենքի 8-րդ հոդվածի 3-րդ մասին, 11-րդ հոդվածի 1-ին մասին համապատասխան` տեղական տուրքերը համայնքի ղեկավարի ներկայացմամբ սահմանում է համայնքի ավագանին` համայնքի տարեկան բյուջեն հաստատելուց առաջ։ Հիմք ընդունելով վերը շարադրվածը, ինչպես նաև կիրառելով Տեղական ինքնակառավարման մասին ՀՀ օրենքի 18-րդ հոդվածի 1-ին մասի 18-րդ կետով և Տեղական տուրքերի և վճարների մասին ՀՀ օրենքի, 11-րդ հոդվածի 2-րդ մասով ամրագրված` տարբեր տուրքերի համար գոտիավորման սկզբունքը` որոշման նախագծով սահմանվել են Չարենցավան համայնքում տեղական տուրքերի 2024 թվականի դրույքաչափերը։

Տեղական տուրքերի և վճարների մասին ՀՀ օրենքի 12-րդ հոդվածով սահմանված են, ըստ տուրքերի տեսակների, տուրքերի նվազագույն և առավելագույն դրույքաչափերը։

Տեղական տուրքերի և վճարների մասին ՀՀ օրենքի 12-րդ հոդված 1-ին մասի համաձայն՝ շենքերի և շինությունների շինարարության թույլտվության համար տեղական տուրքի դրույքաչափի հաշվարկման նպատակով հիմք են ընդունվում Կառավարության որոշմամբ սահմանված՝ շինությունների տարածագնահատման (գտնվելու վայրի) գոտիականությանը համապատասխանող հետևյալ գործակիցները՝

|  |  |
| --- | --- |
| Գոտի | Գոտիականության գործակից |
| 1-4 | 5.0 |
| 5-8 | 4.0 |
| 9-12 | 3.0 |
| 13-16 | 2.0 |
| 17-20 | 1.0 |

Չարենցավան համայնքը գտնվում է 11-15 գոտիներում՝

Չարենցավան քաղաք՝ 11-րդ և 12 -րդ գոտիներ

Ալափարս գյուղ՝ 13-րդ գոտի

Արզական գյուղ՝ 12 -րդ գոտի

Բջնի գյուղ՝ 12 -րդ գոտի

Կարենիս գյուղ՝ 14 -րդ գոտի

Ֆանտան գյուղ՝ 15 -րդ գոտի։

Տեղական տուրքերի և վճարների մասին ՀՀ օրենքի 12-րդ հոդվածի 2-րդ մասի համաձայն` նշված հոդվածով սահմանված դրույքաչափերը գյուղական բնակավայրերում համայնքի ավագանու որոշմամբ կարող են հաշվարկվել 0.3, 0.5 կամ 0.75 գործակիցների կիրառմամբ, քաղաքային բնակավայրերում՝ 0.5 կամ 0.75 գործակիցների կիրառմամբ, բացառությամբ սույն հոդվածի 4-րդ մասով սահմանված դեպքերի:

Հիմք ընդունելով Տեղական ինքնակառավարման մասին ՀՀ օրենքի 18-րդ հոդվածի 1-ին մասի 18-րդ կետը, Տեղական տուրքերի և վճարների մասին ՀՀ օրենքի, 11-րդ հոդվածի 2-րդ մասը, ինչպես նաև համայնքի համաչափ զարգացման սկզբունքը սահմանվել է գոտիավորում ոգելից և ալկոհոլային խմիչքների և ծխախոտի արտադրանքի վաճառքի, հիմնական և ոչ հիմնական շինությունների ներսում հանրային սննդի կազմակերպման և իրացման թույլտվության համար, նախատեսված տեղական տուրքերի մասով։

***Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.***

 Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացնում:

***Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.***

Նախագծի ընդունման կապակցությամբ Չարենցավան համայնքի բյուջեում ծախսերի փոփոխություն չի նախատեսվում:

 **ՀԱՄԱՅՆՔԻ ՂԵԿԱՎԱՐ` Հ. ՇԱՀԳԱԼԴՅԱՆ**